stanford-oval/wikipedia huggingface dataset:
อี เจ-ฮุน
ผลงานการแสดง > ละครโทรทัศน์

| ปี | เรื่อง (อังกฤษ) | เรื่อง (เกาหลี) | เรื่อง (ไทย) | บทบาท | สถานี | หมายเหตุ |
| --- | --- | --- | --- | --- | --- | --- |
| 2010 | Three Sisters | 세자매 |  | Kim Eun-gook | SBS | Television debut |
| 2012 | Fashion King | 패션왕 | แฟชั่น คิง | Jung Jae-hyuk | SBS |  |
| 2014 | Secret Door | 비밀의 문 | บัลลังก์เลือดแห่งวังหลวง | Yi Sun | SBS |  |
| 2016 | Signal | 시그널 | สัญญาณลับ ล่าข้ามเวลา | Park Hae-young | ทีวีเอ็น |  |
| 2017 | Tomorrow, With You | 내일 그대와 | พรุ่งนี้ยังมีเธอ | Yoo So-joon | ทีวีเอ็น |  |
| 2018 | Where Stars Land | 여우각시별 | ณ ที่ที่ดวงดาวบรรจบ | Lee Soo-yeon | SBS |  |
| 2019 | DMZ – Prologue | DMZ 프롤로그 |  | Narrator | JTBC | สารคดีชุด |
| 2020 | Hot Stove League | 스토브리그 | ผู้จัดการเหล็กทีมดรีมส์ | Lee Je-hoon | SBS | Cameo (Ep. 16) |
| 2021 | Taxi Driver | 모범택시 | แท็กซี่ชำระแค้น | Kim Do-gi | SBS |  |
| 2021 | Move to Heaven | 무브 투 헤븐 |  | Jo Sang-goo | Netflix |  |
ผลงานการแสดง > วาไรตี้ โชว์

| ปี | เรื่อง | สถานี | หมายเหตุ | อ้างอิง |
| --- | --- | --- | --- | --- |
| 2016 | Running Man  | SBS | EP.298 |  |
| 2017 | 3 Meals A Day - Fishing Village 4  | TVN | EP.4 - 5 |  |

| 2018 | 2018 SBS Drama Awards | SBS | Host With Shin Dong-yup and Shin Hye-sun |  |
| 2019 | Traveler | JTBC | Cast member with Ryu Jun-yeol |  |
| 2019 | 1919-2019, Memories | MBC | narrator (in episode 7 of Ahn Jung-geun) |  |

| 2020 | Running Man  | SBS | EP.526 |  |
ผลงานการแสดง > มิวสิก วิดีโอ

| ปี | เพลง | ศิลปิน | อ้างอิง |
| --- | --- | --- | --- |
| 2015 | "HOME" | Brown Eyed Soul |  |
| 2019 | "With You" | Crush |  |
| 2020 | "RECONNECT" | Code Kunst, Simon Dominic, and Choi Jung-hoon of Jannabi |  |
| 2021 | "Only" | Leehi |  |
ผลงานเพลง

| ปี | เพลง | หมายเหตุ |
| --- | --- | --- |
| 2012 | "Love Like This" | Track from Fashion King OST |
| 2013 | "The Person That Makes You Happy" | Track from My Paparotti OST;   Duet with Han Suk-kyu |
ทูตสันถวไมตรี

2016 Honorary Ambassador of Korean Academy of Film Arts (KAFA) by Korean Film Council
2016 Honorary Ambassador of Korea National Police Agency's Human Rights
2016 Honorary Ambassador of Oxfam Korea
2017 Honorary Ambassador of Seoul Biennale of Architecture and Urbanism.
รางวัลและการเสนอชื่อเข้าชิง

| ปี | รางวัล | สาขา | ผลงาน | ผล | อ้างอิง |
| --- | --- | --- | --- | --- | --- |
| 2011 | 20th Buil Film Awards | Best Dressed | — | ชนะ |  |
| 2011 | 20th Buil Film Awards | Best New Actor | The Front Line | ชนะ |  |
| 2011 | 31st Korean Association of Film Critics Awards | Best New Actor | The Front Line | ชนะ |  |
| 2011 | 48th Grand Bell Awards | Best New Actor | The Front Line | เสนอชื่อเข้าชิง |  |
| 2011 | 48th Grand Bell Awards | Best New Actor | Bleak Night | ชนะ |  |
| 2011 | 32nd Blue Dragon Film Awards | Best New Actor | Bleak Night | ชนะ |  |
| 2011 | Cine 21 Awards | Best New Actor | Bleak Night | ชนะ |  |
| 2011 | 19th Korean Culture and Entertainment Awards | Best New Actor | Bleak Night | ชนะ |  |
| 2012 | 3rd KOFRA Film Awards | Best New Actor | Bleak Night | ชนะ |  |
| 2012 | 6th Asian Film Awards | Best Supporting Actor | The Front Line | เสนอชื่อเข้าชิง |  |
| 2012 | 48th Baeksang Arts Awards | Best New Actor (Film) | Architecture 101 | เสนอชื่อเข้าชิง |  |
| 2012 | 6th Mnet 20's Choice Awards | 20's Male Movie Star | Architecture 101 | ชนะ |  |
| 2012 | 16th Bucheon International Fantastic Film Festival | Fantasia Award | Architecture 101 | ชนะ |  |
| 2014 | 10th Jecheon International Music & Film Festival | Best Actor in a Music Film | My Paparotti | ชนะ |  |
| 2014 | CGV Arthouse Opening Ceremony | Plaque for Rising Star in Independent Film | Bleak Night | ชนะ |  |
| 2014 | SBS Drama Awards | Top Excellence Award, Actor in a Serial Drama | Secret Door | ชนะ |  |
| 2014 | SBS Drama Awards | Top 10 Stars | Secret Door | ชนะ |  |
| 2016 | tvN10 Awards | Best Actor | Signal | เสนอชื่อเข้าชิง |  |
| 2016 | tvN10 Awards | PD's Choice Award, Drama | Signal | ชนะ |  |
| 2016 | The Korea Film Actors Association | Popular Star Award | Phantom Detective | ชนะ |  |
| 2016 | 6th CINE ICON: KT&G Actor / Actress Event | ICON OF THE YEAR | Phantom Detective | ชนะ |  |
| 2016 | KAFA 10th Anniversary Award | Actor Special Merit Award | Bleak Night | ชนะ |  |
| 2017 | 26th Buil Film Awards | Best Actor | Anarchist from Colony | เสนอชื่อเข้าชิง |  |
| 2017 | 54th Grand Bell Awards | Best Actor | Anarchist from Colony | เสนอชื่อเข้าชิง |  |
| 2017 | 5th BIFF with Marie Claire Asia Star Awards | Asia Star Award | Anarchist from Colony | ชนะ |  |
| 2017 | 17th Korea Youth Film Festival | Grand Prize | Anarchist from Colony | ชนะ |  |
| 2017 | 20th Amnesty International Awards | Special Award | I Can Speak | ชนะ |  |
| 2018 | 38th Golden Cinema Film Festival | Popularity Award, Actor | I Can Speak | ชนะ |  |
| 2018 | 1st Resistance Film Festival in Korea | Best Actor | Anarchist from Colony, I Can Speak | ชนะ |  |
| 2018 | SBS Drama Awards | Top Excellence Award, Actor in a Monday-Tuesday Drama | Where Stars Land | ชนะ |  |
| 2019 | 53rd Taxpayers' Day | Presidential Commendation | — | ชนะ |  |
| 2020 | 56th Baeksang Arts Awards | Best Actor (Film) | Time to Hunt | เสนอชื่อเข้าชิง |  |
แหล่งข้อมูลอื่น

อี เจ-ฮุน ที่ฮันซีเนมา
อี เจ-ฮุน ที่โคเรียนมูวีเดตาเบส
อี เจ-ฮุน ที่อินเทอร์เน็ตมูวีเดตาเบส
อี เจ-ฮุน ที่อินสตาแกรม
โรงเรียนพิบูลมังสาหาร

| โรงเรียนพิบูลมังสาหาร |
| --- | --- |
Phibunmangsahan School
ที่ตั้ง
เลขที่ 29/3 ถ.เทศบาล 2 ต.พิบูล อ.พิบูลมังสาหาร   จ.อุบลราชธานี 34110 
พิกัด: 15°14′34″N 105°13′49″E﻿ / ﻿15.2426509°N 105.2303536°E﻿ / 15.2426509; 105.2303536
ข้อมูล
ชื่ออื่น: พ.ม. / P.M.
ประเภท: โรงเรียนมัธยมศึกษาขนาดใหญ่พิเศษ โรงเรียนรัฐบาลในสังกัด อบจ.อุบลราชธานี
เขตการศึกษา: ท้องถิ่น องค์การบริหารส่วนจังหวัดอุบลราชธานี
สี:   เทา     แดง
คำขวัญ: ความรู้ดี มีจรรยา พลานามัยสมบูรณ์ เกื้อกูลสังคม
เพลง: มาร์ชโรงเรียนพิบูลมังสาหาร   (มาร์ช พ.ม.)
เว็บไซต์: http://www.phibun.ac.th
โรงเรียนพิบูลมังสาหาร (อักษรย่อ : พ.ม. / P.M.) เป็นโรงเรียนมัธยมศึกษาขนาดใหญ่พิเศษ ประเภทสหศึกษา สังกัดองค์การบริหารส่วนจังหวัดอุบลราชธานี กรมส่งเสริมการปกครองท้องถิ่น กระทรวงมหาดไทย จัดการศึกษาในระดับมัธยมศึกษา สายสามัญ ตั้งแต่ระดับชั้นมัธยมศึกษาปีที่ 1-6 ตามหลักสูตรของกระทรวงศึกษาธิการ เป็นโรงเรียนประจำจังหวัด (โรงเรียนยอดนิยม) และเป็นโรงเรียนอันดับ 1 ขององค์การบริหารส่วนจังหวัดอุบลราชธานี เเละปัจจุบันมีนักเรียนเกือบ 4,000 คน
โรงเรียนพิบูลมังสาหาร ตั้งอยู่เลขที่ 29/3 ถนนเทศบาล 2 ตำบลพิบูล อำเภอพิบูลมังสาหาร จังหวัดอุบลราชธานี มีเนื้อที่ 51 ไร่
สถานที่ใกล้โรงเรียนพิบูลมังสาหาร
ตลาดสดเทศบาลพิบูลมังสาหาร
บิ๊กซี ซูเปอร์เซ็นเตอร์ พิบูลมังสาหาร
สถานีตำรวจภูธรอำเภอพิบูลมังสาหาร
สนามกีฬากลางพิบูลมังสาหาร
ประวัติ

โรงเรียนพิบูลมังสาหาร ได้รับอนุมัติจัดตั้งจากกระทรวงศึกษาธิการ ตามคำสั่งกระทรวงศึกษาธิการที่ 6816/2506  เริ่มเปิดทำการเรียนการสอน เมื่อวันที่ 17 พฤษภาคม พ.ศ. 2506 ในระดับชั้นมัธยมศึกษาปีที่ 1  มีจำนวนนักเรียนทั้งสิ้น 49 คน เป็นนักเรียนชาย 24 คน นักเรียนหญิง 25 คน ซึ่งการจัดตั้งโรงเรียนมัธยมศึกษาตอนต้น สายสามัญ ประจำอำเภอ เป็นความคิดเริ่มของคณะกรรมการการศึกษาอำเภอพิบูลมังสาหาร โดยมีผู้ปกครองนักเรียน ข้าราชการครู พ่อค้า และประชาชน ร่วมกันบริจาคทรัพย์เพื่อก่อสร้างอาคารเรียนหลังแรก เป็นอาคารไม้ 2 ชั้น 4 ห้องเรียน รวมเป็นเงินก่อสร้าง 90,000 บาท ทั้งนี้ไม่ได้รับเงินสมทบจากทางราชการเลย โดยบริเวณสถานที่ตั้งของโรงเรียนเป็นพื้นที่สาธารณประโยชน์ มีเนื้อที่ 51 ไร่ และอีกหนึ่งแปลงบริเวณพื้นที่สาธารณประโยชน์หนองโจด ตำบลโพธิ์ไทร อำเภอพิบูลมังสาหาร มีเนื้อที่ 58 ไร่ ซึ่งกระทรวงมหาดไทยได้อนุมัติให้โรงเรียนใช้ประโยชน์เพื่อการศึกษา
ในปี พ.ศ. 2506 เดิมโรงเรียนมีชื่อว่า "โรงเรียนพิบูลประชาสรรค์" เริ่มเปิดทำการ เมื่อวันที่ 27 สิงหาคม พ.ศ. 2506 และถือว่าเป็นวันสถาปนาโรงเรียน
ในปี พ.ศ. 2507 นายเชื้อ สาริมาน รองปลัดกระทรวงศึกษาธิการในขณะนั้น ได้เปลี่ยนชื่อโรงเรียนใหม่ว่า "โรงเรียนพิบูลราษฏร์รังสรรค์"'
ในปี พ.ศ. 2511 กรมสามัญศึกษา ได้กำหนดให้โรงเรียนในสังกัด ซึ่งเป็นโรงเรียนประจำอำเภอ ให้ใช้ชื่ออำเภอเป็นชื่อโรงเรียน ดังนั้น โรงเรียนจึงได้เปลี่ยนชื่อใหม่ว่า "โรงเรียนพิบูลมังสาหาร"
ในปี พ.ศ. 2512 โรงเรียนเข้าโครงการพัฒนาการศึกษาโรงเรียนมัธยมแบบประสมแบบที่ 2 (คมส.2) รุ่นที่ 5
ในปี พ.ศ. 2514 โรงเรียนเข้าโครงการมัธยมศึกษาเพื่อพัฒนาชนบท (คมช.) รุ่นที่ 8 เมื่อวันที่ 12 กุมภาพันธ์ พ.ศ. 2514
ในปี พ.ศ. 2520 โรงเรียนได้เปิดสอนในระดับมัธยมศึกษาตอนปลาย
ในปี พ.ศ. 2526 สภาตำบลโพธิ์ไทร ได้รับบริจาคที่ดินบริเวณหนองโจด บ้านสนามชัย ตำบลโพธิ์ไทร อำเภอพิบูลมังสาหาร จังหวัดอุบลราชธานี ให้โรงเรียน 58 ไร่
ในปี พ.ศ. 2545 เปิดการสอนตามหลักสูตรการศึกษาขั้นพื้นฐาน
ในปี พ.ศ. 2547 สังกัดสำนักงานเขตพื้นที่การศึกษาอุบลราชธานี เขต 3
ในปี พ.ศ. 2549 ถ่ายโอนภารกิจไปสังกัดองค์การบริหารส่วนจังหวัดอุบลราชธานี
ในปี พ.ศ. 2550 ถ่ายโอนโรงเรียนไปสังกัดองค์การบริหารส่วนจังหวัดอุบลราชธานี
ในปี พ.ศ. 2553 โรงเรียนพิบูลมังสาหารเข้ารับการประเมินการประกันคุณภาพภายนอก และผ่านการประเมินรับรองจากสำนักงานรับรองมาตรฐานและประเมินคุณภาพการศึกษา (องค์การมหาชน)
ในปี พ.ศ. 2554 โรงเรียนพิบูลมังสาหารจัดหลักสูตรการเรียนการสอน โดยใช้หลักสูตรสถานศึกษาขั้นพื้นฐานโรงเรียนมาตรฐานสากล (World Class Standard School) ตามหลักสูตรแกนกลางการศึกษาขั้นพื้นฐาน พุทธศักราช 2551
โรงเรียนพิบูลมังสาหาร เปิดทำการเรียนการสอนในระดับชั้นมัธยมศึกษาปีที่ 1-6 ซึ่งได้รับการพัฒนาให้ก้าวหน้ามาเป็นลำดับจนถึงปัจจุบัน
สัญลักษณ์ประจำโรงเรียน > ตราสัญลักษณ์โรงเรียน

สัญลักษณ์ของโรงเรียนพิบูลมังสาหารคือ "หินพระปรมาภิไธย" พระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถ ในวโรกาสเสด็จเยือนอำเภอพิบูลมังสาหาร เมื่อวันที่ 17 พฤศจิกายน พ.ศ. 2498 อันเป็นเครื่องหมายแห่งความเป็นสิริมงคลของชาวอำเภอพิบูลมังสาหาร วงกลม เป็นสัญลักษณ์แห่งความสามัคคีกลมเกลียวเป็นน้ำหนึ่งใจเดียวกัน สลักชื่อ โรงเรียนพิบูลมังสาหาร และคติพจน์ อตฺตานํ ทมยนฺติ สุพฺพตา มีความหมายว่า ผู้ประพฤติดี ย่อมฝึกตน ดอกบัวบาน เป็นสัญลักษณ์ของจังหวัดอุบลราชธานี อันเป็นเป็นเครื่องหมายแห่งการเกิดของความรู้
ตราสัญลักษณ์และความหมาย สะท้อนให้เห็นแนวปรัชญาการศึกษาของสถาบันแห่งนี้ ซึ่งมุ่งฝึกฝนอบรมเด็กและเยาวชนที่เข้ามาเป็นศิษย์ ให้เกิดการพัฒนาทางการศึกษา มีจิตใจที่หนักแน่น มีสติปัญญา เป็นบุคคลแห่งการเรียนรู้อันได้แก่ ความขยันหมั่นเพียรใฝ่เรียนรู้ มีความรู้คู่คุณธรรม รู้รักสามัคคีเกื้อกูลสังคม มีจิตใจหนักแน่นมั่นคง เสมือนหินพระปรมาภิไธยที่พระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถได้พระราชทานไว้
สัญลักษณ์ประจำโรงเรียน > พระพุทธรูปประจำโรงเรียน

"พระศรีทศพลญาณ" จัดสร้างในโอกาสครบรอบ 30 ปี วันสถาปนาโรงเรียนพิบูลมังสาหาร ในปี พ.ศ. 2536
สัญลักษณ์ประจำโรงเรียน > สีประจำโรงเรียน

สีเทา หมายถึง ความเฉลียดฉลาดและสติปัญญา
สีแดง หมายถึง ความกล้าหาญและเข้มแข็ง
สัญลักษณ์ประจำโรงเรียน > อักษรย่อ

พ.ม. หมายถึง โรงเรียนพิบูลมังสาหาร
สัญลักษณ์ประจำโรงเรียน > คติพจน์

"อตฺตานํ ทมยนฺติ สุพฺพตา"
ความหมาย : ผู้ประพฤติดี ย่อมฝึกตน
สัญลักษณ์ประจำโรงเรียน > ปรัชญา

"การศึกษาเป็นการพัฒนาชีวิตและสังคม"
ความหมาย : นักเรียนโรงเรียนพิบูลมังสาหารทุกคน ต้องได้รับการฝึกฝนตนเอง ให้เป็นคนใฝ่เรียนใฝ่รู้ ศึกษาหาความรู้ตลอดเวลา เพื่อเป็นฐานในการพัฒนาชีวิตและสังคมที่ดีต่อไป
สัญลักษณ์ประจำโรงเรียน > คำขวัญ

"ความรู้ดี มีจรรยา พลานามัยสมบูรณ์ เกื้อกูลสังคม" ประตูด้านหน้า โรงเรียนพิบูลมังสาหาร
สัญลักษณ์ประจำโรงเรียน > อัตลักษณ์

"เก่งสื่อสาร ขยันออม พร้อมรักษ์สะอาด งามมารยาทไทย"
สัญลักษณ์ประจำโรงเรียน > ต้นไม้ประจำโรงเรียน

ต้นไทรเงิน, ต้นกันเกรา
สัญลักษณ์ประจำโรงเรียน > เพลงประจำโรงเรียน

มาร์ชโรงเรียนพิบูลมังสาหาร  ประตูอิฐแดงเดิม โรงเรียนพิบูลมังสาหาร
ผู้ประพันธ์ คำร้อง-ทำนอง : คุณครู วีระพล เวชพันธุ์ (ปี พ.ศ. 2515)
อาคารเรียนและอาคารอื่นๆ

อาคาร 1 ทองกวาว
อาคาร 2 พุทธรักษา
อาคาร 3 ภูแก้ว
อาคาร 4 นวรัช
อาคาร 5 กันเกรา
อาคาร 6 พิกุลแก้ว
อาคาร 7 เพชรบงกช
อาคาร 8 โกมุท
อาคาร 9 อุบลมาศ
อาคาร 10 อุบลมณี
อาคารห้องสมุด IT โดมอเนกประสงค์ ลานกิจกรรม
อาคารอุตสาหกรรม
อาคารคหกรรม
อาคารศิลปะ
อาคารพยาบาล
อาคารหอประชุมราษฎร์รังสรรค์
อาคารหอประชุมศรีวนาลัย
อาคารหอประชุมหลังใหม่
อาคารโรงอาหาร
โดมอเนกประสงค์
ศาลาแห่งความฮักแพง
ทำเนียบผู้บริหารโรงเรียน

นับตั้งแต่ก่อตั้งโรงเรียนจนถึงปัจจุบัน โรงเรียนพิบูลมังสาหาร มีรายนามผู้บริหารดังต่อไปนี้
| ที่ | ชื่อ | ตำแหน่ง | ปีที่ดำรงตำแหน่ง |
| --- | --- | --- | --- |
| 1 | นายวิเชียร วรรณพงศ์ | รักษาการครูใหญ่ | พ.ศ. 2506-2506 |
| 2 | นายไสว ทองรอง | ครูใหญ่ | พ.ศ. 2506-2512 |
| 3 | นายสัมฤทธิ์ มุสิกสวัสดิ์ | รักษาการครูใหญ่ | พ.ศ. 2512-2512 |
| 4 | นายณรงค์ ไชยกาล | ครูใหญ่ | พ.ศ. 2512-2512 |
| 5 | นายมนูญ ส่งเสริม | ครูใหญ่, อาจารย์ใหญ่, ผู้อำนวยการ | พ.ศ. 2512-2525 |
| 6 | นายทองขาว โคตรโยธา | ผู้อำนวยการ | พ.ศ. 2525-2527 |
| 7 | นายสมพงษ์ โลมะรัตต์ | ผู้อำนวยการ | พ.ศ. 2527-2530 |
| 8 | นายพงษ์ศักดิ์ คูณเรือง | ผู้อำนวยการ | พ.ศ. 2530-2537 |
| 9 | นายเกษม คำทวี | ผู้อำนวยการ | พ.ศ. 2537-2539 |
| 10 | นายพิชัย พิทยาธรพิทักษ์ | ผู้อำนวยการ | พ.ศ. 2539-2542 |
| 11 | นายวิชัย ศิริบูรณ์ | ผู้อำนวยการ | พ.ศ. 2542-2543 |
| 12 | นายวิโรจน์ บรรดาศักดิ์ | ผู้อำนวยการ | พ.ศ. 2543-2554 |
| 13 | นายลำพอง ทองปน | ผู้อำนวยการ | พ.ศ. 2554-2556 |
| 14 | นาเกษม เพชรดี | ผู้อำนวยการ | พ.ศ. 2556-2560 |
| 15 | นายสงวน แสงชาติ | ผู้อำนวยการ | พ.ศ. 2560-2565 |
แหล่งข้อมูลอื่น

โรงเรียนพิบูลมังสาหาร จังหวัดอุบลราชธานี
| ด ค กสถานศึกษาในจังหวัดอุบลราชธานี |
| --- | --- | --- |
| สังกัดสำนักงานเขตพื้นที่ การศึกษามัธยมศึกษา |  โรงเรียนเบ็ญจะมะมหาราช  โรงเรียนนารีนุกูล  โรงเรียนเตรียมอุดมศึกษาพัฒนาการ อุบลราชธานี  โรงเรียนม่วงสามสิบอัมพวันวิทยา  โรงเรียนเขมราฐพิทยาคม  โรงเรียนวารินชำราบ  โรงเรียนเชียงแก้วพิทยาคม  |  |
| สังกัดองค์การบริหาร ส่วนจังหวัดอุบลราชธานี |  โรงเรียนพิบูลมังสาหาร  โรงเรียนบัวงามวิทยา  |  |
| สังกัดสำนักงานคณะกรรมการการศึกษาขั้นพื้นฐาน |  โรงเรียนเทศบาล 2 หนองบัว  โรงเรียนเทศบาล 3 สามัคคีวิทยาคาร  โรงเรียนบ้านเหล่าแดง  |  |
| โรงเรียนสาธิต |  โรงเรียนสาธิตมหาวิทยาลัยราชภัฏอุบลราชธานี  |  |
| สังกัดสำนักงาน คณะกรรมการการศึกษาเอกชน |  โรงเรียนอัสสัมชัญอุบลราชธานี  โรงเรียนเบญจธัญพิทยา  |  |
| สังกัดสำนักงานคณะกรรมการการอาชีวศึกษา |  วิทยาลัยเกษตรและเทคโนโลยีอุบลราชธานี  วิทยาลัยเทคโนโลยีธัญลักษณ์  |  |
| สังกัดสำนักงานคณะกรรมการการอุดมศึกษา |  มหาวิทยาลัยอุบลราชธานี  มหาวิทยาลัยราชภัฏอุบลราชธานี  มหาวิทยาลัยราชธานี  มหาวิทยาลัยการจัดการและเทคโนโลยีอีสเทิร์น  มหาวิทยาลัยสุโขทัยธรรมาธิราช ศูนย์วิทยพัฒนา จังหวัดอุบลราชธานี  มหาวิทยาลัยมหาจุฬาลงกรณราชวิทยาลัย วิทยาเขตอุบลราชธานี  มหาวิทยาลัยมหามกุฏราชวิทยาลัย ศูนย์การศึกษาอุบลราชธานี  วิทยาลัยพยาบาลบรมราชชนนี สรรพสิทธิประสงค์ สถาบันพระบรมราชชนก  วิทยาลัยการสาธารณสุขสิรินธร จังหวัดอุบลราชธานี  |  |
 รายชื่อโรงเรียนในจังหวัดอุบลราชธานี  รายชื่อสถาบันอุดมศึกษาในจังหวัดอุบลราชธานี 
อาคารเรียนหลังแรก ในปี พ.ศ. 2506 เรียกขานนามว่า "อาคารราษฎร์รังสรรค์"
อาคารเรียนและสภาพพื้นที่ในอดีต
อาคารเรียน 6 หรือ อาคารพิกุลแก้ว โรงเรียนพิบูลมังสาหาร ในปัจจุบัน
พระศรีทศพลญาณ พระประจำโรงเรียน
อาคารหอประชุมศรีวนาลัย
อัศนี พลจันทร

| อัศนี พลจันทร |
| --- | --- |

เกิด: 15 กันยายน พ.ศ. 2461 จังหวัดราชบุรี ประเทศสยาม
เสียชีวิต: 28 พฤศจิกายน พ.ศ. 2530 (69 ปี) แขวงอุดมไซ ประเทศลาว
นามปากกา: นายผี ลุงไฟ
อาชีพ: อัยการ, นักเขียน, นักปฏิวัติ, คอลัมน์นิสต์, นักประพันธ์
สัญชาติ:  ไทย
ผลงานที่สำคัญ: เพลงเดือนเพ็ญ
คู่สมรส: วิมล พลจันทร
บุตร: 4 คน
อัศนี พลจันทร หรือในนามปากกาว่า นายผี และ สหายไฟ หรือ ลุงไฟ (15 กันยายน พ.ศ. 2461 — 28 พฤศจิกายน พ.ศ. 2530) นักประพันธ์และนักปฏิวัติชาวไทย รู้จักกันในฐานะผู้แต่งเพลงเดือนเพ็ญ (คิดถึงบ้าน)
ประวัติ

อัศนี พลจันทร เกิดเมื่อวันที่ 15 กันยายน พ.ศ. 2461 ที่บ้านท่าเสา ตำบลหน้าเมือง อำเภอเมือง จังหวัดราชบุรี บิดาคือ พระมนูกิจวิมลอรรถ (เจียร พลจันทร) มารดาคือ สอิ้ง มนูกิจวิมลอรรถ ซึ่งหากสืบเชื้อสายทางบิดาขึ้นไปจนถึงสมัยสมเด็จพระเจ้ากรุงธนบุรี จะพบว่าต้นตระกูลคือ พระยาพล เดิมชื่อนายจัน เคยรบกับพม่า จนได้ชัยชนะและเป็นผู้รั้งเมืองกาญจนบุรีในสมัยรัตนโกสินทร์ตอนต้น
อัศนี พลจันทร จบชั้นมัธยม 5 แล้วศึกษาต่อจนจบชั้นมัธยม 8 ที่โรงเรียนสวนกุหลาบวิทยาลัย เมื่อ พ.ศ. 2479 ในขณะที่ศึกษาที่มหาวิทยาลัยธรรมศาสตร์ ได้สนใจในด้านวรรณกรรมโดยใช้นามปากกาว่า นายผี และเป็นที่รู้จักเมื่ออัศนีได้เป็นคนควบคุมคอลัมน์กวี ในนิตยสารรายสัปดาห์ เอกชน (นิตยสาร)
ชีวิตครอบครัว อัศนี สมรสกับ วิมล พลจันทร มีบุตรด้วยกัน 4 คน ทั้งหญิงชาย ได้แก่ วิมลมาลี พลจันทร กับ โกลิศ พลจันทร นกุลและสหเทพเป็นน้องฝาแฝดสุดท้อง
การทำงาน

อัศนีเริ่มรับราชการครั้งแรกเป็นอัยการผู้ช่วยชั้นตรี เมื่อ 21 กรกฎาคม พ.ศ. 2484 ถูกย้ายไปที่จังหวัดปัตตานี เนื่องจากมีปัญหากับหัวหน้างาน อยู่ปัตตานีได้ 2 ปีก็ถูกสั่งย้ายไปที่สระบุรี ด้วยทางการได้ข่าวว่าให้การสนับสนุนชนชาวมลายูต่อต้านรัฐบาลจอมพล ป. พิบูลสงคราม ผ่านไป 4 ปีเศษมีคำสั่งให้ย้ายไปอยุธยา เนื่องจากขัดแย้งกับข้าหลวง จากนั้นถูกสั่งให้กลับมาประจำกองคดี กรมอัยการ กระทรวงมหาดไทย เหตุเพราะความเป็นคนตรงไปตรงมา ภายหลังมีปัญหาท้ายที่สุดจึงตัดสินใจลาออกเมื่อสิ้นปี พ.ศ. 2495
ในช่วง พ.ศ. 2495 จอมพล ป. มีคำสั่งให้จับกุมนักเขียนและนักหนังสือพิมพ์ที่มีผลงานไม่เห็นด้วยกับรัฐบาล ทำให้อัศนีต้องหลบซ่อนตัวอยู่ในกรุงเทพมหานคร ผลงานวรรณกรรมในช่วงนั้นคือ "ความเปลี่ยนแปลง", "เราชนะแล้วแม่จ๋า"
ในปี พ.ศ. 2504 ได้ปรากฏตัวอีกครั้งในนาม สหายไฟ ภายใต้พรรคคอมมิวนิสต์แห่งประเทศไทย  เขาเสียชีวิตเมื่อวันที่ 28 พฤศจิกายน พ.ศ. 2530 ในแขวงอุดมไซ ประเทศลาวมีข่าวอีกกระแสว่าเสียที่เวียตนามและเวียตนามได้ฝังศพไว้รอญาติโดยจุดตะเกียงไว้ข้างหลุมในสุสาน และได้นำกระดูกกลับสู่ประเทศไทยเมื่อ 22 พฤศจิกายน พ.ศ. 2540
ผลงานเขียน

ช่วงชีวิตของอัศนี มีงานเขียน บทกวี มาอย่างต่อเนื่อง โดยเฉพาะบทกวีที่ชื่อ อีศาน ที่ลงพิมพ์ในสยามสมัย นับเป็นบทกวีที่ลือเลื่อง จนกลายเสมือนเป็นตัวแทนนายผี จิตร ภูมิศักดิ์ ยกย่องกวีบทนี้ว่า ตีแผ่ความยากเข็ญของชีวิตและปลุกเร้าจิตวิญญาณการต่อสู้ของประชาชนได้อย่างเพียบพร้อม มีพลัง ทั้งเชิดชูนายผีเป็น มหากวีของประชาชน โดยผลงานได้มีการกล่าวถึงมากมายในช่วง เหตุการณ์ 14 ตุลา
เพลง คิดถึงบ้าน หรือ เดือนเพ็ญ ที่อัศนีเขียนขึ้นเพราะความรู้สึกคิดถึงบ้านนับเป็นเพลงที่ถูกบันทึกเสียงและขับขานในวาระต่าง ๆ มากที่สุดเพลงหนึ่ง ทำให้ชื่อ นายผี อัศนี พลจันทร เป็นที่รู้จักและจดจำในวงกว้าง ผลงานท่านอัศนีล่าสุดได้ตีพิมพ์โดยสำนักพิมพ์ "อ่าน."
นามปากกา

นามปากกาของอัศนีมีเป็นจำนวนมาก เช่น
| --- | --- |
 นายผี  ลุงไฟ  อินทรายุทธ  กุลิศ อินทุศักดิ์  ประไพ วิเศษธานี:  กินนร  เพลินไพร  หง เกลียวกาม  จิล  พาใจ  อำแดงกล่อม  นางสาวอัศนี
แหล่งข้อมูลอื่น

นาย คือ บดี ผี คือ ปิศาจ 100 ปี 'นายผี' จากอัยการ นักเขียน สู่นักปฏิวัติ
อิสิคิลิสูตร

อิสิคิลิสูตร เป็นพระสูตรซึ่งว่าด้วยพระปัจเจกพุทธเจ้า และว่าด้วยเรื่องที่มาที่ไปของภูเขาอิสิคิลิ ในเขตพระนครราชคฤห์ ซึ่งเป็นสถานที่ซึ่งสมเด็จพระสัมมาสัมพุทธเจ้าทรงแสดงพระสูตรนี้ และด้วยความที่เนื้อหาพระสูตรมีการเอ่ยถึงพระนามของพระปัจเจกพุทธเจ้า เป็นจำนวนมาก รวมถึงคุณของพระปัจเจกพุทธเจ้าเหล่านั้น จึงถือกันว่าเป็นพระสูตรอันมรมงคล มีความศักดิ์สิทธิ์ จึงนำมารวบรวมไว้ในภาณวารหรือบทสวดมนต์หลวง โดยจัดอยู่ในภาณวารที่ 3 ร่วมกับคิริมานันทสุตตปาฐะ หรือคิริมานนทสูตร
ที่มา

พระผู้มีพระภาคเจ้าปรารภพระสูตรนี้ ขณะที่พระองค์ประทับอยู่ที่ภูเขาอิสิคิลิ เขตพระนครราชคฤห์ ซึ่งภูเขาอิสิคิลิเป็นหนึ่งในภูเขาทั้ง 5 ลูกที่รายล้อมกรุงราชคฤห์เป็นเสมือนหนึ่งปราการธรรมชาติ ที่ด้านหนึ่งของภูเขาอิสิคิลิมีศิลาสีดำเรียกว่ากาฬสิลา เป็นสถานที่ที่พระพุทธองค์ทรงโปรดประทับพร้อมกับหมู่สงฆ์ นอกจากนี้ ภูเขาอิสิคิลิ ยังเป็นสถานที่ที่เกิดเหตุการณ์สำคัญที่ปรากฏในพระไตรปิฎกหลายเหตุการณ์ เช่น เป็นสถานที่ที่พระทัพพมัลลบุตรเถระจัดเสนาสนะรับรองพระภิกษุทั้งหลาย จนท่านได้รับการย่องให้เป็นเอตทัคคะในทางผู้จัดเสนาสนะ และยังเป็นสถานที่ที่พระวักกลิเกิดความน้อยใจจนคิดฆ่าตัวตาย เป็นต้น นอกจากนี้ ยังเป็นสถานที่ที่พระพุทธองค์ทรงปรารภว่า พระพุทธเจ้าสามารถอธิษฐานจนมีพระชนม์ชีพยืนยาวถึงหนึ่งกัลป์ได้ หากมีผู้ปรารถนา และอาราธนาให้พระองค์ดำรงอยู่ถึงเพียงนั้น แต่พระอานนท์มิได้เฉลียวใจอาราธนาพระองค์
อธิบายพระสูตร

ในปปัญจสูทนี อรรถกถามัชฌิมนิกาย ได้อธิบายที่มาของพระปัจเจกพุทธเจ้า หรือพระปัจเจกพุทธฤาษีไว้เพิ่มเติมว่า "ในอดีตกาล เมื่อพระตถาคตยังไม่อุบัติขึ้น กุลธิดาผู้หนึ่งในหมู่บ้านแห่งหนึ่งชานเมืองพาราณสี เฝ้านาอยู่ ได้ถวายดอกบัวดอกหนึ่งกับข้าวตอก 500 ดอกแก่พระปัจเจกพุทธเจ้าองค์หนึ่ง ตั้งความปรารถนาให้ได้บุตร 500 คน ก็พอดีขณะนั้น พรานล่าเนื้อ 500 คนได้ถวายเนื้อ (ย่าง) อันอร่อยแล้วตั้งความปรารถนาว่า ขอให้พวกเราได้เป็นบุตรของนาง"
"นางดำรงตลอดกาลกำหนดชั่วอายุแล้วไปเกิดในเทวโลก จุติจากเทวโลกมาเกิดในกลีบดอกบัวในชาตสระ (สระที่มีอยู่เองโดยธรรมชาติ) พระดาบสองค์หนึ่งไปพบเข้าก็เลี้ยงไว้ เมื่อนางกำลังเที่ยวเล่นนั่นแหละ ดอกบัวทั้งหลายผุดขึ้นจากพื้นดินทุก ๆ ย่างเท้า พรานป่าคนหนึ่งพบเข้า จึงกราบทูลแด่พระเจ้าพาราณสี พระราชาทรงนำนางนั้นมาแต่งตั้งให้เป็นอัครมเหสี"
"พระนางทรงครรภ์ มหาปทุมกุมารอยู่ในพระครรภ์พระมารดา ส่วนกุมารนอกนั้นอาศัยครรภ์มลทินอุบัติขึ้น กุมารเหล่านั้นเจริญวัย ได้เล่นในสระบัวในอุทยาน นั่งที่ดอกบัวคนละดอก เริ่มตั้งความสิ้นและความเสื่อม ทำปัจเจกโพธิญาณให้เกิดขึ้น"
คาถาพยากรณ์ของท่านได้มีดังนี้ว่า
ดอกบัวในกอบัวเกิดขึ้นในสระบานแล้ว................สโรรุหํ ปทุมปลาสปตฺตชํ
ถูกหมู่แมลงภู่เคล้าคลึง ก็เข้าถึงความ................สุปุปฺผิตํ ภมรคณานุจิณฺณํ
ร่วงโรย บุคคลรู้แจ้งข้อนี้แล้ว......................อนิจฺจตายุปคตํ วิทิตฺวา
พึงเป็นผู้ เดียว เที่ยวไปเหมือนนอแรด................เอโก จเร ขคฺควิสาณกโปฺป’’ติฯ
พระปัจเจกพุทธเจ้าทั้งหลายเหล่านั้นได้อยู่ในภูเขานั้นมาแต่กาลครั้งนั้น และแต่ครั้งนั้นมา ภูเขานั้นจึงได้เกิดชื่อว่า อิสิคิลิ
บรรณานุกรม

พระไตรปิฎกฉบับฉัฏฐสังคายนา. สุตฺตปิฎก มชฺฌิมนิกาย อุปริปณฺณาสปาฬิ อนุปทวโคฺค อิสิคิลิสุตฺตํ
พระไตรปิฎกฉบับมหามกุฏราชวิทยาลัย พระสุตตันตปิฎก มัชฌิมนิกาย อุปริปัณณาสก์ เล่ม 3 ภาค 1
ปปัญจสูทนี อรรถกถามัชฌิมนิกาย ในพระไตรปิฎกฉบับมหามกุฏราชวิทยาลัย พระสุตตันตปิฎก มัชฌิมนิกาย อุปริปัณณาสก์
G.P. Malalasekera. (2007). Dictionary of Pali Proper Names, Volume 1.New Delhi. Motilal Banarsidass.
เหรียญศารทูลมาลา

| เหรียญศารทูลมาลา |
| --- | --- |

มอบโดย พระมหากษัตริย์สยาม
อักษรย่อ: ร.ศ.ท.
ประเภท: เหรียญราชอิสริยาภรณ์ประเภทบำเหน็จในราชการ
วันสถาปนา: พ.ศ. 2468
ประเทศ:  ราชอาณาจักรสยาม
ภาษิต: เสียชีพอย่าเสียสัตย์
จำนวนสำรับ: ไม่จำกัดจำนวน
แพรแถบ: 
ผู้สมควรได้รับ: เสือป่าที่ปฏิบัติราชการด้วยความวิริยะอุตสาหะเป็นเวลา 15 ปีบริบูรณ์
สถานะ: พ้นสมัยพระราชทาน
ผู้สถาปนา: พระบาทสมเด็จพระมงกุฎเกล้าเจ้าอยู่หัว
ล้มเลิก: พ.ศ. 2468
ลำดับเกียรติ
สูงกว่า: เหรียญจักรมาลา เหรียญจักรพรรดิมาลา
รองมา: เหรียญบุษปมาลา
เหรียญศารทูลมาลา (อังกฤษ: The Saratul Mala Medal) เป็นเหรียญเงินชนิดเดียว สำหรับพระราชทานเป็นบำเหน็จความชอบแก่ข้าราชการซึ่งเป็นเสือป่า ปัจจุบันพ้นสมัยการพระราชทานแล้ว
ประวัติ

เนื่องในวโรกาสที่พระบาทสมเด็จพระมงกุฎเกล้าเจ้าอยู่หัวได้เสด็จเถลิงถวัลยราชสมบัติบรรจบครบรอบปีที่ 15 ใน พ.ศ. 2468 ซึ่งกองเสือป่าอาสาสมัครได้ดำเนินตามกระแสพระบรมราโชบายมั่นคงเป็นปึกแผ่น เผยแผ่ไปทั่วพระราชอาณาจักรจนประสบผลแล้วซึ่งความยั่งยืน พระบาทสมเด็จพระมงกุฎเกล้าเจ้าอยู่หัวจึงพระราชดำริเห็นสมควรที่จะสถาปนาเหรียญศารทูลมาลา สำหรับพระราชทานเป็นบำเหน็จความชอบแก่ผู้ที่ปฏิบัติราชการเสือป่าด้วยความอุตสาหะ ที่รับราชการมาครบกำหนด 15 ปีบริบูรณ์ และทรงพระกรุณาโปรดเกล้าฯ ให้ตรา "พระราชบัญญัติเหรียญศารทูลมาลา พระพุทธศักราช 2468" ขึ้น ประกาศไว้เมื่อวันที่ 1 เมษายน พ.ศ. 2468 โดยให้ใช้ ตั้งแต่วันที่ 1 มกราคม พ.ศ. 2468
ปัจจุบันเหรียญศารทูลมาลาเป็นเหรียญที่พ้นสมัยพระราชทานแล้ว
ลักษณะ

ตามความใน พระราชบัญญัติเหรียญศารทูลมาลา พระพุทธศักราช 2468 ระบุไว้ว่า "เป็นเหรียญเงินมีสัณฐานเป็นรูปจักร หมายยศเสือป่า ด้านหน้าเป็นรูปหน้าเสือทรงมงกุฎอยู่กลางในวงจักร ด้านหลังตรงกลางมีอักษรพระบรมนามาภิไธยย่อ ร.ร.๖ หมายถึง รามรามาธิบดีที่ ๖ มีอักษรจารึกวงรอบข้างบนว่าบำเหน็จแห่งความยั่งยืน มีจารึกอักษรที่วงรอบข้างล่างว่า ในราชการเสือป่า 15 ปี ที่ร้อยแพรแถบสีดำเหลืองสลับเป็นลายรุ้งเป็นรูปวชิระสองคมมีเข็มกลัดเงิน เบื้องบนแพรแถบจารึกอักษรว่าเสียชีพอย่าเสียสัตย์ สำหรับติดอกเสื้อด้านซ้าย"
การพระราชทาน และการเรียกคืน

เหรียญศารทูลมาลาพระราชทานแก่ผู้ที่ปฏิบัติราชการเสือป่า เป็นนายเสือป่า ทั้งชั้นสัญญาบัตรและชั้นประทวนตั้งแต่ชั้นนายหมู่ใหญ่ขึ้นไป เป็นเวลาไม่น้อยกว่า 15 ปี หรือผู้ที่ทรงดำริเห็นควร จะได้ทรงพระกรุณาโปรดเกล้าฯ พระราชทานเป็นพิเศษ กำหนดเวลาของผู้ที่จะได้รับพระราชทานหรียญศารทูลมาลานี้ ให้นับตั้งแต่วันประกาศของกองเสือป่าอาสาสมัครให้ผู้นั้นเป็นสมาชิก ผู้ออกจากตำแหน่งประจำการเป็นกองหนุนและกองนอกไม่นับเข้าในเกณฑ์ที่จะได้รับพระราชทาน เหรียญศารทูลมาลานี้ เมื่อผู้รับพระราชทานสิ้นชีพล่วงลับไปแล้ว ทรงพระกรุณาโปรดเกล้าฯ พระราชทานให้ไว้ เป็นที่ระลึกแก่บุตรหลานสืบต่อไป ไม่ต้องส่งคืน แต่ผู้ที่ได้รับต่อ ๆ กันไป จะใช้ติดเหรียญนี้ประดับกายไม่ได้ เป็นแต่พระราชทานให้เก็บไว้เป็นที่ระลึกเท่านั้น ผู้ที่ได้รับพระราชทานเหรียญศารทูลมาลานี้มีประกาศนียบัตรทรงลงพระปรมาภิไธย ประทับพระราชลัญจกรกำกับเป็นสำคัญ
ถ้าผู้ที่ได้รับพระราชทานเหรียญศารทูลมาลานี้ มีความผิดต้องถอดจากยศเสือป่า หรือ ยศ บรรดาศักดิ์เมื่อใด ให้เจ้าพนักงานเรียกเหรียญและประกาศนียบัตรคืน ผู้ใดซึ่งเป็นผู้สมควรจะได้รับพระราชทาน ตามพระราชบัญญัตินี้แล้ว แต่ผู้นั้นประพฤติชั่วอย่างใด ๆ ซึ่งทรงพระราชดำริเห็นว่ายังไม่ควรจะพระราชทาน ก็จะโปรดเกล้าฯ ให้งดไว้ยังไม่พระราชทาน หรือถ้าได้รับพระราชทานไปแล้ว ภายหลังปรากฏว่าเป็นผู้ประพฤติชั่วตามที่กล่าวมาแล้ว จะโปรดเกล้าฯ ให้เรียกเหรียญและประกาศนียบัตรคืนตามพระราชดำริเห็นสมควร